คาดค่าเงินบาทสัปดาห์หน้าเคลื่อนไหว29.80-30.10 บาท
ศูนย์วิจัยกสิกรไทย คาด ค่าเงินบาทสัปดาห์หน้า เคลื่อนไหวอยู่ในกรอบ&nbsp; 29.80-30.10 บาทต่อดอลลาร์สหรัฐ จับตากระแสเงินทุนเคลื่อนย้ายระหว่างประเทศ
4 ธ.ค. 2553

ศูนย์วิจัยกสิกรไทย คาด ค่าเงินบาทสัปดาห์หน้า เคลื่อนไหวอยู่ในกรอบ  29.80-30.10 บาทต่อดอลลาร์สหรัฐ จับตากระแสเงินทุนเคลื่อนย้ายระหว่างประเทศ
ศูนย์วิจัยกสิกรไทย คาด ค่าเงินบาทในประเทศสัปดาห์หน้า จะเคลื่อนไหวอยู่ในกรอบ ประมาณ 29.80-30.10 บาทต่อดอลลาร์สหรัฐ โดยจะต้องจับตากระแสเงินทุนเคลื่อนย้ายระหว่างประเทศและทิศทางของสกุลเงิน ตลาดหุ้นในภูมิภาค รวมถึง ทิศทางของเงินดอลลาร์ ซึ่งอาจขึ้นอยู่กับตัวเลขเศรษฐกิจที่สำคัญของประเทศสหรัฐ อาทิ ข้อมูลการค้าระหว่างประเทศ ข้อมูลสต๊อกสินค้า ภาคค้า ประจำเดือน ต.ค. และงบประมาณของรัฐบาลกลาง ในเดือน พ.ย. นอกจากนี้ นักลงทุน ยังจับตาผลการประชุมนโยบายการเงินของธนาคารอังกฤษ ออสเตเรีย และ นิวซีแลนด์ ในระหว่างสัปดาห์นี้อีกด้วย          ส่วน แนวโน้มดัชนีตลาดหลักทรัพย์ของไทยในสัปดาห์หน้า  คาดว่าจะมีการปรับฐานในช่วงสั้น ๆ  โดยมีแนวรับอยู่ที่ 1,025 จุด และ 1,003 จุด  ขณะที่แนวต้านคาดว่า จะอยู่ที่  1,045-1,070 จุด  ขณะที่ นักลงทุน อาจชะลอการซื้อขาย เนื่องจากมีจำนวนวันทำการน้อย โดยมีหลายประเด็นที่ต้องจับตา ไม่ว่าจะเป็นความคืบหน้าของคดียุบพรรคประชาธิปัตย์ การชุมนุมทางการเมืองในประเทศ ประเด็นหนี้ในยุโรป รวมไปถึง นโยบายทางการเงินของจีน ตลอดจน การรายงานดัชนีความเชื่อมั่นผู้บริโภค โดย ม.หอการค้าไทย